Canicula pârjolește Europa. Orașul care a înregistrat aproape 50 de grade Celsius, cea mai înaltă temperatură din istoria continentului.
Europa se confruntă cu cele mai ridicate temperaturi înregistrate vreodată pe fondul valului de căldură. Miercuri, orașul Siracuza din estul insulei Sicilia a înregistrat cea mai înaltă temperatură din istorie: +48,8 grade Celsius.
Meteorologii au emis un Cod Roșu de caniculă în Italia, pentru regiunile Sardegna, Puglia, Basilicata, Calabria, Sicilia, unde temperaturile ridicate vor agrava condițiile de secetă și vor favoriza apariția incendiilor de vegetație. Vârful caniculei a fost o provocare pentru unele părți din Grecia. Care acum se confruntă cu incendii devastatoare. Cea mai afectată este Insula Evia, din apropierea Atenei.